6. ΑΝΑΓΚ. ΝΟΜΟΣ υπ’ αριθ. 2106 της 23/27 Νοεμ. 1939 (ΦΕΚ Α΄ 513) Περί συστάσεως Ταμείου Κοινοτικής, Εκπαιδευτικής και Φιλανθρωπικής Προνοίας παρά τη εν Βουένος Άϋρες Β. Πρεσβεία. Άρθρ.1.-Παρά τη εν Βουένος-Άϋρες Β. Πρεσβεία της Ελλάδος ιδρύεται «Ειδικόν Ταμείον Κοινοτικής, Εκπαιδευτικής και Φιλανθρωπικής Προνοίας». Σελ. 138(γ) Τεύχος     Σελ.       Άρθρ.2.-Σκοπός του Ταμείου είναι: 1)Η οικονομική ενίσχυσις των εν Αργεντινή, Βραζιλία, Χιλή, Ουρουγουάη νομίμως συνεστημένων Ελληνικών Εκπαιδευτικών και Φιλανθρωπικών Ιδρυμάτων, των τελούντων υπό την διοίκησιν και διαχείρισιν των Ελληνικών Κοινοτήτων, και ων αι πρόσοδοι δεν επαρκούσι δια τας ανάγκας συντηρήσεως και λειτουργίας αυτών. 2)Η ίδρυσις και εξασφάλισις της λειτουργίας νέων τοιούτων Ιδρυμάτων. 3)Η ενίσχυσις των οικονομικών μεσών προς άσκησιν της θρησκευτικής λατρείας των ελλήνων ορθοδόξων. Άρθρ.3.-«1.Το Ταμείον διοικείται υπό πενταμελούς Συμβουλίου αποτελουμένου εκ του Πρεσβευτού της Ελλάδος ή του νομίμου Αναπληρωτού του ως Προέδρου, του επιτίμου Εμπορικού Ακολούθου της Β. Πρεσβείας, του Προέδρου της Ελληνικής Κοινότητος Βουένος-Άϋρες και δύο εγκρίτων Ελλήνων οριζομένων δι’ αποφάσεως του επί των Εξωτερικών Υπουργού, τη προτάσει της Β. Πρεσβείας. 2.Το Διοικητικόν Συμβούλιον συνεδριάζει εν Βουένος-Άϋρες και αποφασίζει παρόντων τριών τουλάχιστον εκ των μελών αυτού, αι αποφάσει δε αυτού είναι εκτελεσταί. Εν περιπτώσει ισοψηφίας υπερισχύει η ψήφος του Προέδρου». Το άρθρ. 3 αντικατεστάθη ως άνω δια του άρθρ. 1 του Ν.Δ. 862/1971 (κατωτ. αριθ. 12). Πράξεις τελεσθείσαι υπό του μέχρι τούδε Δ.Σ. θεωρούνται έγκυροι (άρθρ. 2 του ιδίου Ν.Δ/τος). 40.Α.ζ.6 Ταμεία Προνοίας στις Πρεσβείες Άρθρ.4.-(Καταργήθηκε από την περίπτ. ε της παρ. 1 άρθρ. 7 Νόμ. 2949/16-19 Οκτ. 2001 (ΦΕΚ Α΄ 243), ανωτ. σελ. 104,313, από της εκδόσεως του προβλεπομένου στο άρθρ. 1 παρ. 7 του άνω Νόμ. 2949/2001 Π. Δ/τος). Άρθρ.5.-1)Η ταμειακή υπηρεσία του Τ.Κ.Ε.Φ.Π. διεξάγεται δια της εκάστοτε δια Β.Δ/τος οριζομένης Τραπέζης παρ’ η κατατίθενται εντόκως και επ’ ονόματι της εν Βουένος-Άϋρες Β. Πρεσβείας αι δια λ/σμόν του Τ.Κ.Ε.Φ.Π. ενεργούμεναι υπό των Προξενικών Αρχών εισπράξεις και αι υπέρ αυτού εισφοραί. 2)Αι πληρωμαί ενεργούνται δια της Τραπέζης δυνάμει χρηματικών επιταγών της Β. Πρεσβείας, επί τη βάσει ετησίου προϋπολογισμού και εντός των ορίων των εν αυτώ αναφερομένων πιστώσεων. 3)Το Διοικητικόν Συμβούλιον υποβάλλει κατά το τέλος εκάστου οικονομικού έτους εις το Υπουργείον των Εξωτερικών απολογισμόν της ληξάσης χρήσεως μετά των δικαιολογητικών διαθέσεως των κονδυλίων και προϋπολογισμόν του νέου οικονομικού έτους. Εν τω προϋπολογισμώ αναγράφονται αι ετήσιαι επιχορηγήσεις προς εκάστην Κοινότητα, Σωματείον ή Ελληνικόν Ίδρυμα κοινής ωφελείας, αναλόγως των αναγκών των και μετά εξέτασιν των προϋπολογισμών και απολογισμών των. δ)Τα έξοδα της λειτουργίας του Τ.Κ.Ε.Φ.Π. βαρύνουσιν αυτό. Άρθρ.6.-Αι εν ταις εν άρθρ. 4 χώραις έμμισθοι αι άμισθοι Ελληνικαί προξενικαί Αρχαί υποχρεούνται να υποβάλλωσιν κατά τριμηνίαν εις το Τ.Κ.Ε.Φ.Π. κατάστασιν των γενομένων εισπράξεων έναντι αποδείξεων των προβλεπομένων εν τω άρθρ. 4 ως και το προϊόν των εισπράξεων άνευ ουδεμίας κρατήσεως υπέρ των αμίσθων Προξενικών Αρχών, όπερ, κατατίθεται εις αργεντινόν νόμισμα παρά τη εν άρθρ. 5 προβλεπομένη Τραπέζη. Αντίγραφα των τριμηνιαίων λογαριασμών θα υποβάλλονται προς την εν Βουένος-Άϋρες Β. Πρεσβείαν δια τον προσήκοντα έλεγχον. Άρθρ.7.-Δια Δ/των ορισθήσονται: α)Τα του οργανισμού της εσωτερικής υπηρεσίας του Τ.Κ.Ε.Φ.Π. β)Τα της λογιστικής εν γένει υπηρεσίας αυτού, και γ)Πάσα άλλη λεπτομέρεια προς εκτέλεσιν του παρόντος Α.Νόμου. Άρθρ.8.-Η ισχύς του παρόντος Α.Νόμου άρχεται από της 1ης Ιαν. 1940. 